runetrust/blame-folketinget-dk huggingface dataset:
Sara Emil Baaring (S), 2024-05-29:
Tak for det, og tak til ordføreren for talen, om end jeg synes, den favnede mangt og meget.
Har Radikale Venstre et konkret forslag til, hvordan vi sikrer flere hænder i vores velfærdssektor, hvordan vi sikrer flere til at trøste vores små, hvordan vi sikrer flere til at undervise vores unge, og hvordan vi sikrer flere til at yde omsorg for vores ældre?
Har Radikale Venstre et konkret forslag til det?
Pelle Dragsted (EL), 2024-05-29:
Tak for spørgsmålet, og i øvrigt tak for SF's gennem mange år store indsats i forhold til det her spørgsmål.
Det er virkelig beundringsværdigt.
Jeg var ovre ved Cheminova på høfde 42 i fredags og mødte Bjarne og andre gode aktivister derovre, som jo har kæmpet i årevis for at få ryddet op efter den forurening, som blev lavet i 1950'erne og 1960'erne, og som vi nu bruger milliarder af kroner på at rydde op efter.
Det, jeg synes er så bizart, er, at der står man så oven på den her kviksølvgrund, så løber der et rør under sandet ud i havet – jeg tror, det er 40 m ud eller længere – og så pøser der ellers titusindvis liter giftigt spildevand ud af det rør, så vi efterlader en ny generationsforurening til kommende generationer.
Det er næsten ikke til at få ind i mit hoved, at vi, efter vi har fået den erfaring, bare gentager det og gør det samme.
Det er jo derfor, vi sammen lige for tiden lægger et massivt pres på regeringen for at få stoppet det her.
Martin Lidegaard (RV), 2024-05-29:
Alle har krav på velfærd.
Det, jeg gør opmærksom på i kronikken – og tak for spørgsmålet – er jo, at når man kigger på, hvad vi faktisk har brugt vores penge på de seneste 20 år på, lad os bare tage sundhedsområdet, så er 95 pct. af alle de nye midler, vi har smidt ind i sundhedsområdet, gået til at behandle +65-årige.
Vi har helt forsømt de tidlige og forebyggende indsatser, ikke mindst i forhold til børn og unges trivsel.
Jeg synes selvfølgelig, at der skal være plads til at behandle ældre, men jeg synes, vi bliver nødt til at erkende, at det også er et spørgsmål om prioritering her, fordi vores sundhedsvæsen har svært ved at følge med.
Så det er lige så vigtigt for mig at lave et paradigmeskifte, hvor vi får investeret i de tidlige og forebyggende indsatser, hvis vi overhovedet skal have et sammenhængende sundhedsvæsen og velfærdssamfund.
I den kontekst synes jeg det er flot at bruge 63 mia. kr. på at lave tilbagetrækningsordninger, før man når pensionsalderen.
Vi har selv lavet seniorpensionen med de blå partier, og det er jeg stolt af, og den vil jeg kæmpe for.
Jeg tror også, jeg har en del af æren for, at den ikke er blevet afskaffet af regeringen.
For den er målrettet de nedslidte, og man skal have en værdig ydelse og mulighed for at gå af, hvis man er nedslidt, men jeg har svært ved at se rimeligheden i, at vi bruger så mange penge på at belønne ældre, der er ressourcestærke, for ikke at gå på arbejdsmarkedet.
Sigurd Agersnap (SF), 2024-05-29:
Tak for det.
Og tak til ordføreren for talen.
I den indgik der jo, at ressourcestærke ældre skulle bidrage mere til den her generationskontrakt, som jeg forstod det, og jeg sad hernede og tænkte: Hvad mon det betyder?
For man har jo i Radikale Venstre netop været med til at give skattelettelser, som i høj grad går til de mest ressourcestærke og også mange af de ældre.
Det leder mig jo så hen til et spørgsmål, som kommer af en kronik i Information, som hr. Martin Lidegaard har skrevet, og hvor han langer noget ud efter de røde partier, fordi de, som ordføreren siger, prioriterer de ældre og ikke børnene.
Det tænkte jeg først var en lille smule historieløst og måske også sådan samtidshistorieløst, fordi vi jo netop kæmper for børnene med minimumsnormeringer og klasselofter, men dernæst er den anden ting i det, at det jo sætter et dilemma op mellem, om man kan levere velfærd for de ældre eller man kan levere velfærd for børnene.
Er det ikke et falsk dilemma?
Martin Lidegaard (RV), 2024-05-29:
Det er det modsatte, som både Norge, Sverige og Irland har gjort opmærksom på.
Man kan sige det på en anden måde: Det, der sker i Gaza i dag, er jo helt udsigtsløst.
Den, erfaring vi har entydigt fra lignende episoder for 10 år siden, hvor jeg selv var udenrigsminister, var jo, at de angreb, dog i mindre skala begge veje, der kom tilbage fra Israels side på civilbefolkningen i Gaza, jo var med til at så nye frø, som Hamas kunne rekruttere i.
Forestillingen om, at man fuldstændig kan udrydde Hamas ved at dræbe sagesløse civile, tror jeg er forfejlet, for alle de børn, der oplever deres brødre eller forældre eller søskende blive slået ihjel, bærer jo kimen til had.
Vi er nødt til at få en våbenhvile og fredelig løsning snart.
Vi har længe ønsket en anerkendelse af Palæstina og indtil for 2 år siden som en europæisk beslutning og som en del af en fredsforhandling.
Det ændrede vi til, at vi også ønsker at følge Spaniens, Irlands og Norges eksempel og også lave en unilateral dansk, og det gør vi jo simpelt hen af den grund, at når vi kigger på de sidste 10 år, er den politik, som vi haft over for Palæstina og Israel, jo kun ført til en styrkelse af Hamas som terrororganisation.
Vi tror, det kunne styrke Fatah, den mere moderate palæstinensiske bevægelse, som er på Vestbredden.
Vi tror, det kunne sende et signal til begge parter om, at nu er det tid til at få en varig våbenhvile og en forhandling om en tostatsløsning, så både Israel og Palæstina og det palæstinensiske folk og det israelske folk kan leve fredeligt side om side.
Kim Edberg Andersen (DD), 2024-05-29:
Tak for det, og tak til formanden for Radikale Venstre.
Jeg har jo haft den glæde at møde formanden sådan helt uformelt i Aalborg Lufthavn engang, og jeg fik indtryk af, at formanden var et tænksomt menneske med et politisk og moralsk kompas, som jeg rigtig godt kunne lide.
Derfor blev jeg også ekstremt overrasket, da jeg så fandt ud af, at Radikale Venstre sådan helt med åben pande gik ind for, at vi nu belønnede den terrorisme, der er sket imod Israel, med, at vi så skal anerkende den palæstinensiske stat.
Det overraskede mig, også fordi Radikale Venstre jo om nogen har evnen til at få sig selv til sådan lige at lyde lidt bedre end alle andre, og hvis man så alligevel luger ud i, hvad man egentlig står for, bliver jeg nødt til at sige, at så bliver jeg som nordjyde voldsomt skuffet over det, hvis man synes, at man skal belønne nogen for terror ved at give dem en selvstændig stat.
Vil ordføreren ikke bare lige bekræfte mig i, at det var en dag, hvor formanden ikke bestemte, hvad ordføreren satte på paletten, for det er da ikke Radikale Venstres politik at billige terrorisme på den måde.
Er det det?
Martin Lidegaard (RV), 2024-05-29:
Jeg ser desværre også eksempler på f.eks. negativ social kontrol, og jeg vil egentlig anbefale hr. Torsten Schack Pedersen at læse den, synes jeg, virkelig gode kronik, som vores udlændingeordfører, Zenia Stampe, skrev, og hvor hun bl.a. har en række forslag, konkrete forslag, som regeringen kunne tage op i forhold til at f.eks. bekæmpe negativ social kontrol eller andre mønstre, som vi ikke synes hører til i det danske samfund.
Vi synes bare, det i den debat er vigtigt at holde balancen, så man ikke holder en hel befolkningsgruppe ud i strakt arm, når 95 pct. af den faktisk gør præcis det, vi har ønsket, og leverer et kæmpe bidrag til det danske samfund.
Torsten Schack Pedersen (V), 2024-05-29:
Det er jeg glad for at høre.
Jeg skal bare høre, om Martin Lidegaard deler den bekymring over, at der er nogle, der slet ikke tager danske værdier med sig til Danmark, og som bekæmper dem aktivt i deres positioner.
Martin Lidegaard (RV), 2024-05-29:
Jeg opfatter ikke Sverige som et forbillede på det her område og slet ikke, når det handler om integration.
Jeg ønsker mig ikke svenske tilstande i Danmark, men jeg ønsker mig, at vi i Danmark satser på rent faktisk at håndtere de integrationsudfordringer, der er tilbage, og fokuserer mere på det i stedet for bare at tale om det.
Jeg ønsker også, at vi anerkender det meget, meget store flertal af folk i Danmark med anden etnisk baggrund, der ikke er kriminelle, og som går på arbejde hver dag for at tjene det danske samfund, tjene penge selv og betale deres skat, og jeg synes, det er vigtigt at holde balancen i den debat.
Men jeg ser ikke Sverige som et forbillede.
Torsten Schack Pedersen (V), 2024-05-29:
Tak for det, og tak for de alvorlige ord i forhold til nogle af de skrækkelige kriminalitetssager, vi har set.
Men hvis man skal blive rigtig bekymret over kriminalitet, skal man kigge hen over Øresund.
Så kan man se, hvordan bandekriminaliteten hærger hæmningsløst, hvordan antallet af rocker-bande-medlemmer er tårnhøjt, og hvordan der er områder, hvor det er svært at se, at det er svensk politi, der bestemmer, hvad der foregår.
En del af det er jo relateret til, hvor mange udlændinge Sverige har taget ind.
Det gjorde et vist indtryk på mig, da hr. Martin Lidegaards forgænger hr. Morten Østergaard roste Sverige som et foregangsland, for så vidt angår flygtningepolitikken.
Jeg vil bare høre, om hr. Martin Lidegaard er enig i den beskrivelse af svensk flygtningepolitik, eller om hr. Martin Lidegaard har en, i min optik, mere virkelighedsnær opfattelse af situationen.
Martin Lidegaard (RV), 2024-05-29:
Nu forstår jeg, at spørgsmålet går helt specifikt på velfærdsuddannelserne.
Jeg ønsker at investere mere i vores velfærdsuddannelser, og jeg ønsker, at vi fastholder muligheden for at kunne komme ind på gymnasiet, også selv om man kun har en karakter på 5 eller 6, for det er præcis de folk på gymnasierne, der vælger at tage velfærdsuddannelserne.
Endelig vil vi gennem de tidligere forebyggende indsatser forhåbentlig kunne nedbringe andelen på 20 pct. af de unge, der slet ikke får en ungdomsuddannelse i dag, og få flere af dem med ind i samfundet og på arbejdsmarkedet.
Sara Emil Baaring (S), 2024-05-29:
Igen synes jeg, ordføreren er inde på mangt og meget.
Hvordan skaffer alt det her flere hænder?
Hvordan skaffer det de medarbejdere?
Hvordan skal vi gøre det, så de unge mennesker måske synes, det kunne være rigtig spændende at arbejde i børnehaven eller i folkeskolen eller arbejde hos de ældre?
Hvad er det, vi skal gøre for at få flere til at arbejde inden for vores velfærdssamfund?
Martin Lidegaard (RV), 2024-05-29:
Det vigtigste forslag, vi har, er dels mere international arbejdskraft, dels at vi derudover beder de ressourcestærke voksne, vi har på vores arbejdsmarked, om at arbejde nogenlunde lige så lang tid, som deres jævnaldrende gør i Norge og Sverige.
Det vil vi konkret gøre ved at afskaffe og udfase efterlønnen og Arnepensionen og til gengæld fastholde seniorpensionen, der er den højeste og længste ydelse, som en ret til alle de mennesker, der er nedslidte, uanset hvor gamle de er, og uanset hvilken faglig baggrund de har.
Det ville, hvis man gjorde det, give ca. 10 mia. kr. ekstra om året og 20.000 ekstra hænder uden at hæve folkepensionsalderen.
Det vil være vores forslag.
Signe Munk (SF), 2024-05-29:
Det er helt tilbage fra 1960'erne, hvor Cheminovafabrikken dumpede det ene kemikalie efter det andet, og man skal ikke slå op i, hvad det var for nogle stoffer, for så bliver man bare slemt forskrækket.
Egentlig var det min opfattelse, at forureningerne var fortid, men desværre har vi jo nu måttet erkende via fremragende arbejde af DR, at kemikaliefabrikken, der nu hedder FMC, får lov til at pumpe store koncentrationer af giftstoffer lige direkte ud i Vesterhavet – et hav, som har det elendigt.
Havets minister er god til store ord og armbevægelser; ingen tvivl om det.
Men jeg må bare sige, at handlingen mangler og konsekvensen mangler.
For lige nu, selv efter den nye vejledning, der er kommet, omkring, hvad man må forurene med fra Cheminovas side, står det stadig væk tilbage, at der er en massiv forurening af Vesterhavet.
Jeg vil bare høre Enhedslisten: Hvad mener Enhedslisten der skal gøres ved den her sag?
Pelle Dragsted (EL), 2024-05-29:
Jeg synes, det er en svær balance, for det her handler jo om, hvorvidt alle mennesker skal udsættes for overvågning for at fange nogle få.
Det er jo virkelig et af de der meget principielle og grundlæggende spørgsmål i en retsstat, hvortil jeg synes det er svært ligesom at svare ja eller nej.
Når vi snakker logning, er vores klare opfattelse jo, at den logningsbekendtgørelse, man har nu, er i strid med EU-retten, og derfor ville det være lidt svært at fastholde den, selv hvis vi støttede den.
Det tror jeg så heller ikke vi gør, for vi synes, det er voldsomt, at alle menneskers mobiltelefoner og deres bevægelser rundtomkring bliver fulgt.
Det handler jo ikke kun om, hvad kan man sige, det principielle.
Det handler også om de risici, der er forbundet med det.
Vi så bl.a. i den her Netshistorie, hvordan f.eks. kendte menneskers kontooplysninger lige pludselig var i Se og Hør.
Jeg kunne godt forestille mig, hvad angår kendte mennesker, der måske havde noget privatliv, de godt kunne tænke sig at have for sig selv, at deres logning kunne ende med at havne på forsiden af Ekstra Bladet og andre steder.
Så det her er jo sådan et meget principielt og svært spørgsmål, synes jeg.
Christian Rabjerg Madsen (S), 2024-05-29:
Tak for det, og tak for talen.
Det spørgsmål, jeg stiller nu, er sådan helt blottet for polemik.
Vi ser i øjeblikket, at der kører nogle sager ved domstolene, som er meget, meget alvorlige.
Der er en sag ude fra Kirkerup og også fra Aalborg, hvor unge piger er blevet mishandlet og i to tilfælde slået ihjel.
Det, man kan se i de sager, er, at politiets vej til at opklare dem eller i hvert fald som minimum at rejse tiltale er overvågning.
Det er logninger og mastedata, som gør, at man kan indkredse, hvor personer har været, og dermed bakke vidneudsagn op med tekniske data.
Giver de alvorlige sager anledning til, at Enhedslisten revurderer de standpunkter, som Enhedslisten historisk har haft, hver eneste gang vi har diskuteret at give politiet redskaber, både hvad angår logning, mastedata og overvågning?
Pelle Dragsted (EL), 2024-05-29:
Jeg kender ikke den præcise rapport fra kommunerne, men jeg synes, at jeg nævnte et oplagt eksempel, og det er f.eks. i vores jobcentre.
Vi har alt, alt for meget bureaukrati til at kontrollere mennesker, som egentlig gerne vil have et arbejde.
Der er den her mistillidskultur, som desværre er en del af den lovgivning, vi har vedtaget herinde.
Det er ikke den enkelte socialrådgiver eller HK'er, men det er, fordi vi herinde har vedtaget
et, hvad kan man sige, ret drakonisk regime over for mennesker, der er ramt af ledighed.
Der tror jeg at vi kan spare nogle penge på kontrol og bureaukrati.
Sara Emil Baaring (S), 2024-05-29:
Nu er vi så heldige, at nogle af dem, der sidder med fingrene helt nede i bolledejen, er vores kommuner.
Og kommunerne har lavet et faktisk ret stort værk med konkrete forslag til, hvor vi kan afbureaukratisere henne.
Indtil videre har jeg ikke set, at Enhedslisten er kommet så mange af de her forslag i møde.
Så jeg kunne godt blive nysgerrig på at høre, hvor Enhedslisten mener at vi kan imødekomme kommunerne i forhold til nogle af deres ønsker om afbureaukratisering.
Pelle Dragsted (EL), 2024-05-29:
Ja, det synes jeg der skal.
Altså, den måde, vi f.eks. behandler ledige på – altså folk, der bliver ramt af arbejdsløshed – i jobcentrene med fuldstændig unødvendige møder og kontrol, er fuldstændig åndssvag og spild af ressourcer og administration.
Folk skal logge ind og søge et job, der ikke er der, og alt muligt andet.
Når det er sagt, synes jeg, at det er vigtigt at huske, at der altså også er administrativt personale, der gør vigtige ting, i vores skattevæsen, i vores familieafdelinger og mange andre steder.
Vi skal passe på med at sige, at alle, der er djøf'ere, eller alle, der er HK'ere, ikke laver noget fornuftigt.
Fortællingen ovre i den ene side af salen er, at det er bureaukratiet, der er skyld i, at velfærden er i en træls forfatning mange steder, men det er det ikke.
Det er flere årtiers voldsomme underfinansiering af vores velfærd, der er årsagen til det.
Sara Emil Baaring (S), 2024-05-29:
Hvis vi zoomer lidt ind på Danmark, kunne jeg godt blive nysgerrig på, om Enhedslisten er enige i, at der skal skrues ned for bureaukrati, kontrol og dokumentation, hvis vores medarbejdere skal have mere tid til kerneopgaven.
Pelle Dragsted (EL), 2024-05-29:
Præmissen for spørgeren er, at man skal være nedslidt, før man kan gå på pension.
Den præmis accepterer jeg simpelt hen ikke.
Jeg synes, at man efter et langt arbejdsliv, særlig da hvis man har slidt og slæbt f.eks. i vores offentlige sektor og i alle mulige andre nedslidende job, skal have ret til nogle gode år, hvor man ikke er nedslidt, hvor man ikke er syg, hvor man kan være sammen med børnebørnene, hvor man kan tage en tur i kolonihaven, og hvor man kan gøre alt det andet, der er dejligt i livet.
Dem oppe i toppen af samfundet gør det jo, og det synes jeg egentlig også andre danskere skal have mulighed for.
Dina Raabjerg (KF), 2024-05-29:
Altså, vi ved jo, at nogle af dem, som trækker sig tilbage på Arnepensionen, i høj grad også er velfærdsmedarbejdere, og når man vælger en Arnepension, er det jo netop ikke, fordi man er nedslidt, for ellers havde man valgt seniorpensionen.
Så jeg tænker, at når nu det er raske borgere i den arbejdsdygtige alder, som Enhedslisten vil give mulighed for at gå på tidlig pension, hvordan dælen skal vi så dække det hul, der opstår, når mere end 10 pct. går på pension?
Pelle Dragsted (EL), 2024-05-29:
Jeg skal prøve at gøre det kort.
Vi mener, det er et kæmpeproblem, at der er for få, der vælger en faglært uddannelse og sådan set også mange af professionsuddannelserne eller velfærdsfagene, hvis man kan kalde dem det.
Svaret på det er at forbedre de uddannelser massivt.
Det er jo mærkeligt at f.eks. pædagoguddannelsen, som er den, vi virkelig har brug for at nogle vælger, og som jo uddanner folk til en vanvittig vigtig opgave i vores samfund, måske en af de allervigtigste – man skal selvfølgelig passe på med at rangordne, men det er folk, der, om man så må sige, tager sig af vores børn, når de skal udvikles og trives – er den uddannelse, der har det laveste taxameter af uddannelserne i den gruppe.
Så det primære her er at forbedre uddannelsen.
Så handler det altså også om løn.
Vi har løftet pædagoger og andre grupper et stykke, men der er stadig væk en alt for lav løn til de her vigtige områder, og det betyder noget.
Så tror jeg faktisk også, at pensionsalderen betyder noget.
Jeg har i hvert fald mødt unge, som siger: Jeg skal søreme ikke vælge en mureruddannelse eller en tømreruddannelse, hvis jeg skal arbejde, til jeg er 73 år, for det tror jeg simpelt hen ikke på at min krop kan holde til.
Dina Raabjerg (KF), 2024-05-29:
Og tak til hr. Pelle Dragsted for at dele sine drømme og ønsker i sin ordførertale.
Jeg kunne godt tænke mig at spørge lidt ind til nogle af de drømme og ønsker, som velfærdsstaten og virksomhederne har, nemlig om flere hænder.
Det er sådan, at Arbejderbevægelsens Erhvervsråd fortæller, at der vil være 90.000 færre faglærte frem mod 2030, og det er jo i en periode, hvor vi i den grad har brug for dem til at nå i mål med den grønne omstilling.
Det er jo i en tid, hvor vi i forvejen ikke kan få nok pædagoger til bare at dække vores minimumsnormeringer, og det tænker jeg også at Enhedslisten kan se problemet i.
Alligevel kan man læse – man kunne også høre det tidligere på dagen – at Enhedslisten sammen med SF vil afsætte 1 mia. kr. til at forbedre og udvide retten til Arnepensionen, som trækker ikkenedslidte ud af arbejdsmarkedet.
Pelle Dragsted (EL), 2024-05-29:
Altså, udgangspunktet for forhandlingerne var Tranæsudvalget, som jo havde til formål at finde ud af, hvordan man kunne spare penge på det her område, på det specialiserede socialområde osv.
Lige nu er problemet jo, at man bruger mennesker med handicap lidt som en gøgeunge.
Man siger: Det er på grund af jeres børn og på grund af jer med handicap, at vi bliver nødt til at skære på ældre og alle mulige andre.
Jeg synes, at det er meget, meget trist.
Det er ikke noget, jeg påstår at ordføreren gør, men jeg synes, at det er den fortælling, der har været.
Jeg synes, at det er meget, meget trist, at det skal være sådan, når vi lever i et så velstående samfund, som vi gør, hvor statskassen bugner.
Aki-Matilda Høegh-Dam (SIU), 2024-05-29:
Jamen jeg er glad for, at spørgeren fra De Konservative ønsker at følge mere med i forhold til Grønland.
Det vil sige, at hvis spørgeren havde fulgt lige så meget med i arbejdet i Grønlandsudvalget og i de andre udvalg, vi har, ville spørgeren netop også vide, at vi har kæmpet for, at vi har mere lige vilkår nu for bl.a. anstaltsbetjentene, at vi også har sikret os mere lige vilkår for politibetjentene, og at vi også arbejder meget for bl.a. at sikre, at et forsvar rent faktisk kan lade sig gøre i den del af kongeriget, der hedder Grønland.
Netop fordi det danske ikke kunne varetage den opgave alene, blev vi også nødt til at samarbejde mere med NATO.
Christian Rabjerg Madsen (S), 2024-05-29:
Jeg tror, jeg anerkender, at det kan være principielt, men det er jo også ret praktisk og ret konkret, særlig i de voldsomme kriminalsager, som vi ser lige nu.
Og selv svære spørgsmål skal man jo finde et svar på som politiker.
Alle mulige andre folk har den luksus, at de måske kan slutte debatten ved at konstatere, at noget er svært.
Den luksus har vi ikke.
Det er os, der har ansvaret for, hvilke redskaber politiet konkret har, når de skal fange den ondskab, som har slået unge piger ihjel.
Så jeg tror, at jeg vil anbefale, at man ikke nøjes med at konkludere, at det er svært, men måske i virkeligheden revurderer sin holdning til de her spørgsmål.
For det er så afgående for, at vi kan komme efter de her forbrydere.
Pelle Dragsted (EL), 2024-05-29:
Det skal nok være i samråd med min dygtige retsordfører, som sidder hernede i salen.
Men lige i forhold til de her helt forfærdelige sager, vil jeg sige: Jeg ved ikke, om man skal stå og snakke om den, for der er jo pårørende og alt muligt andet, men det, der kendetegnede den her sag med Emilie Meng, var først og fremmest, at politiet var for langsomme til – og det har de også selv anerkendt – at komme i gang med eftersøgningen.
Det, der gjorde forskellen i den anden sag, var en snarrådig, hurtig og virkelig flot politiindsats.
Det var det, der gjorde det, mere end det handlede om overvågning.
Men jeg synes, det er svære spørgsmål, og jeg synes altid, man skal være åben for at drøfte, om balancerne er de rigtige.
Jeg synes, at det er nogle fuldstændig horrible udtalelser, som kom fra den her type her.
Hovedbestyrelsen er ikke trådt sammen endnu siden årsmødet.
Jeg er ikke i tvivl om, at den her sag også på baggrund af de seneste ting, der er taget op, vil blive behandlet af vores hovedbestyrelse.
Det ved jeg at den vil.
Det synes jeg også er det helt rigtige.
Susie Jessen (DD), 2024-05-29:
Det lyder jo rigtig flot.
Jan Kjærgaard Hansen, som jo så har udtalt sig til B.T., som er medlem af Enhedslisten, og som er nede fra Faxe, har jo sagt de her ting.
Han anser Hamas som en modstandsbevægelse.
Kunne det ikke også være, at Enhedslisten skulle tage at ekskludere de medlemmer af Enhedslisten, som mener, at Hamas er en modstandsgruppe, og som også mener, at Enhedslisten skal samarbejde med Hamas?
Man har da smidt medlemmer af Enhedslisten ud før for andre ting.
Kunne det her ikke også være en god anledning?
Pelle Dragsted (EL), 2024-05-29:
Tak for spørgsmålet.
Det minder om spørgsmål, jeg har svaret på tidligere, og som jeg i øvrigt også har svaret på i offentligheden i forbindelse med de udtalelser, som ordføreren refererer til.
Men lad mig bare gentage det, så det er fuldstændig klart og tydeligt.
Hvis der er medlemmer af Enhedslisten, hvilket jeg ikke håber og ikke tror, der også efter de seneste ting, der er kommet frem, mener, at man skal støtte drab på civile, terror, krigsforbrydelser mod civile, så synes jeg, det er fuldstændig ude i skoven.
Det er uforståeligt for mig, og det er i strid med vores mest fundamentale principper.
Det er ikke bare i strid med vores politik, men det er i strid med vores grundprincipper i Enhedslisten.
Og hvis man er i strid med sit partis grundprincipper, synes jeg at man skal pakke sine sydfrugter og finde et parti, man er enig med, hvis man kan finde sådan et.